السلام عليكم ورحمة الله وبركاته. الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله وبيدك الخير كله واليك يرجع الامر كله. اللهم صل على عبدك ونبيك محمد صلى الله عليه وسلم. في الاولين والاخرين وفي كل وقت وحين
اما بعد والذين جاهدوا فينا. الحلقة الاخيرة يا جماعة في التدبرات في سورة العنكبوت في دورة خطوة اولى التزام في هزا الطريق الرهيب طريق الوصول الى الله. واستنار الفتن ونار المحن والذين جاهدوا فينا. لنهدينهم سبلنا. وان الله
قال مع المحسنين هي دي الاية. اخر اية في السورة وهي دي الاية اللي هنقف معها الليلة بازن الله سبحانه وتعالى. والذين جاهدوا فينا. الاية دي بتكلم مين منزر رهيب يا اخواننا. منزر رهيب يا جماعة. منزر التساقط الرهيب طول الصورة امام الفتن بتاعة الصورة. تخيلي انت ماشية في شارع وماشي فيه عدد
كبير جدا من الناس. فجأة لقيت فيه ناس بتصرخ وكل الناس بتجري تهرب من الشوارع الجانبية يمين وشمال. بتبص حواليك لقيت كل الناس مشيت ولقيتي نفسك لوحدك في الطريق تتفزع قد ايه. تترعب قد ايه من المنزر ده لو حصل لك هو ده الطريق. اللي احنا ماشيين فيه. المشهد الاخير بتاع
اخر اية مشهد الناس فجأة كلها بتجري. بتهرب من طريق ربنا ما حدش عايز يفضل في الطريق. ده بسبب خوفه على رزقه. ما قدرش يكمل. وده بسبب تهديدات اهل الباطل له ما قدرش يكمل. ودي بسبب الحرب الشعواء اللي اهلها عملوها عليها اول ما دخلت طريق الدين. ما قدرتش تكمل. وده تريقة
وده شاف خيوط العنكبوت قد ايه جبارة وقوة اهل اهل الباطل قد ايه جبارة. انبهر بقوة الباطل وانبهر بقوة الغرب ما قدرش يكمل وده عنده طموحات دنيوية. وده خايف على رزقه. وده خايف على وضعه وصورته. وده وده
منزر رهيب يا جماعة. منزر الكل بيجري وبيسيب الطريق وفي وسط المنزر. والكل بيجري وبيسيب الطريق دهوت. فيه ناس مصممة. فيه ناس متبتة. فيه ناس بتزحف زحف ومش بتزحف في طريق جميل. ده بتزحف وقدامها الف الف عائق. بتزحف وحواليها الف حريقة. بتزحف وقدامها
الف فتنة بتسحب في طريق رهيب وبتحاول انها تتلمس الطريق. وهم بيحاولوا يزحفوا وسط الالف حريقة والف فتنة. في ناس بتصرخ وهم بيجروا من الطريق برة. انتم بتعملوا ايه ؟ انتم بتضيعوا نفسكم. اللي مصمم على طريق الدين الوقتي اهل الباطل مش هيرحموه. اللي مصممة على طريق
اديني الوقتي ممكن تتعرض لابتلاء وضغوط رهيبة انتم بتعملوا انتم رايحين فين؟ ما تضيعوش نفسكم اوعوا تكملوا في الطريق اللي انتم ماشيين فيه ده. اللي هيصلي طب على الطريق الوقتي ده مش هيدوق متعة الحياة. مش هيدوق لزة مش هيدوق اي فرحة. هيعيش حياة صعبة. هيعيش حياة كلها تهديدات وكلها
اللي مصمم على الطريق ده الوقتي هيخسر وهيهدد وهيبتلى. وفي وسط المشاهد المرعبة دهيت فيه ناس قاعدة تقدم كل كل حاجة عشان تفضل على الطريق ده. وهي واسقة ان الطريق ده نهايته اعظم فتح في الوجود. واعظم مكسب في الوجود. فيه ناس مصممة. ضحت
كل حاجة سابت اصحابها اللي كانت بتحبهم واتعلقت بهم. عشان ما رضوش يكملوا في الطريق ده. سابت عادت حتى اقرب الناس لهم من اهلهم عشان مش راضيين يعينوهم في الطريق ده. ضحوا بكل شيء وبكل حاجة بتعطلهم عن الطريق ده في وسط المنزر ده والناس بتصرخ فيهم
ما تضيعوش نفسكم. ابعدوا عن الطريق ده. اوعوا تكملوا فيه. ربنا ما يسيبهمش يتهزوا. ربنا ما يسيبهمش خايفين ومذبذبين مترددين ييجي نداء من السماء وربنا بيقول للصامدين دول. بيقول للزاحفين دول. بيقول للمضحين دول. بيقول لهم والذين
جاهدوا فينا لنهدينهم سبلنا. وان الله لمع المحسنين لمع. انا معكم خسورته بشر. خسورته دي صحبة. خسرت واحد كان انتيم لك. انما انت كسبت ربنا. انت كسبت الله. انت كسبت الكنز الاعظم في الوجود. من كسب الله فمازا خسر
ان وجد الله فماذا فقد؟ ربنا بيقول لهم لنهدينهم ما تخافوش. ما تتأسروش باللي كلهم قاعدين يصرخوا فيكم ويقولوا لكم عليه. انا ههديكم هوفقكم. انا معكم انا مش هسيبكم. انا مش هضيع التضحيات الرهيبة اللي انتم قدمتوها. عشان تفضلوا ماشيين في الطريق ده. انا مش هضيع
الجهد الرهيب اللي انتم ما سبتوه عشان توصلوا لي. انا مش هاضيع عليكم عمركم وشبابكم اللي انتم فنتوه. عشان تؤدوني. انا مش هاضيع التهديدات المرعبة اللي لكم. وانتم فضلتم صامدين عشان ما تخسروش رضاي. انا معكم انتم اغلى الخلق عندي في الوجود. انتم اللي افرحتم ربكم
فيكم في وسط الضلال اللي في الواقع. انتم اللي انا باباهي بكم الملايكة الوقتي من فوق سبع سماوات. انت وانت اللي انا باباهي بكم الملائكة الوقتي من فوق سبع سموات اوعوا تتهزوا في الطريق ده. اوعوا تفقدوا ثقتكم في الطريق ده. اوعوا شيء يجرفكم وسط اللي اتجرفوا عن الطريق ده. والذي نجاه
فينا لنهدينهم سبلنا وان الله لمع المحسنين معنى مهول اوي يا جماعة. ان ربنا بيكلم الصامدين. ربنا بيكلم الثابتين. ربنا بيكلم اللي مصممين يكملوا والطريق قدامهم مقفول ويا رب انا عايز اوصل لك. طب اعمل ايه ؟ الابواب مقفولة. مش عارف الاقي طريق اوصل لك منه لنهدينهم سبلنا. ههديك. هاوصلك هافتح لك الابواب
اللي توصلك لي. طب يا رب انا خسرت كل حاجة وخسرت كل حد. وان الله لمع المحسنين. بس انت كسبت ربنا. بس انت فزت بربنا يبقى انت خسرت بعد كده ايه؟ الاية ديت بتتكلم عن ايه يا جماعة؟ والذين جاهدوا فينا. بتتكلم عن القاعدة العظمى في الوصول الى الله. كل كلمة
فيها بتفتح افق من افاق العظمة في الحياة. والذين اعظم الخلق عند الله. جاهدوا المعركة العظمى فينا المقصد الاعظم لنهدينهم سبلنا. البشرى العظمى والوعد الاعظم. وان الله لمع المحسنين العزاء الاعظم
والجائزة العظمى والذين ربنا بيكلم اعظم الخلق. طب ربنا جابها بالجماعة ليه؟ مش والذي جاهد فينا. ليه ربنا قال والذين لان يا اخوانا ما فيش حد هيقدر يوصل لربنا لوحده
كده ربنا سبحانه وتعالى في سورة الكهف الله سبحانه وتعالى في سورة الكهف بيقول ايه؟ بيقول واصبر نفسك مع الذين يدعون ربهم يا رب يعني لازم جماعة لازم جماعة لازم صحبة صالحة لازم مجموعة تصاحبيها عشان تقدري توصلي لربنا. في اخر الاية دي نفسها ربنا
بيقول ولا تطع من اغفلنا قلبه. بالمفرد مش بالجماعة. يعني لما ربنا اتكلم عن الصحبة الصالحة اتكلم بالجماعة. لما اتكلم عن الصحبة السوء اتكلم بالمفرد صحبة واحدة سوء تضيعك. صاحب واحد سوء يدمر لك علاقتك بربنا. ولكن عشان توصله لربنا محتاجين جماعة. عشان كده موسى بيقول ليوشع في سورة
في الكهف. واذ قال موسى لفتاه لا ابرح حتى ابلغ. المفسرين قالوا طب هو بيقول لفتى لا ابرح حتى ابلغ ليه؟ ده قرار فردي موسى قرره يوشع قالوا عليه لازم يشد من ازر الصحبة اللي معه. عشان الصحبة اللي معك على الطريق بتأسر في عزيمتك. فلما يبقى كلنا متفقين
الانطلاق الى الله هنسخن بعض. والذين جاهدوا جاهدوا المعركة العظمى. المعركة العظمى عشان كده يا جماعة فينا حاجة عجيبة جدا. ان ربنا ما قلش جهاده في ايه والذين جاهدوا. طب جاهدوا في ايه يا رب؟ جاهدوا في كل حاجة. جاهدوا في العبادة. وجاهدوا في الخشوع في الصلاة. وجاهدوا في الذكر عشان يعيشوا في جلسة الضحى. وجاهدوا في التدبر
عشان يعيشوا مع جمال الكون وجهدوا في القرآن عشان يحسوا به وجاهدوا في الاخلاق. عشان يزكوا اخلاقهم وجاهدوا مع نفوسهم المليئة بالامراض الشهوات وجهده مع قلوبهم المليئة بالشبهات. وجاهدوا المجتمع اللي بيحاول يمنعهم عن ربنا. جاهدوا في كل مجاهده عشان يطلبوا علم. وجاهدوا عشان يتربوا
جاهدوا عشان يغيروا الواقع. عشان كده يا جماعة كلمة جهادوا هنا كلمة خطيرة. كلمة من اكتر ما تكون احنا في مكة الوقتي يا شباب. احنا مش في المدينة. احنا مش في ايات جهاد
الصيف المفسرين تعجبوا من هزه الكلمة. هو ربنا بيقول جهاد واحنا في مكة ازاي ؟ هو مكة فيها جهاد؟ قال لك ده هناخد الوقتي المعاني المهولة لكلمة تجاهدوا ولكن انا عايز اوقفكم الوقت قدام ان ما فيش حاجة ربنا قال يجاهد فيها جاهدوا في ايه يا رب؟ في كل حاجة فدي المعركة العظمى. معركة
المجاهدين الى الله. الصامدين والزاحفين الى الله. فينا المقصد الاعظم للحياة. ياما ناس تعبت عشان اكلك. ياما ناس تعبت عشان منصب ياما ناس تعبت عشان دنيا فانية. ياما شباب تعبوا عشان يتجوز بنت جميلة. وفي النهاية كل حاجة ضاعت. والتعب كله بقى ما لوش قيمة
لنهدينهم سبلنا. البشرى العظمى والوعد الاعظم. ربنا بيقول لك هاديك. مش هسيبك. هافتح لك الابواب. هافتح لك كنت باقرأ الاية ديت زمان وانا طالب يا جماعة وابكي وانا قاعد لوحدي في مكان في التدبر في خلق الله. اقول يا رب افتح لي طريق واحد اوصل لك منه. عرفني طريق واحد اوصل لك
منه كانت الاية دي بتحسس الواحد! طب يا رب انت بتقول لنهدينهم سبلنا. انا عايز سبيل واحد. مرت الايام اللي انت ما انتاش عارف تعمل ايه وتسيب ايه. يا اخوانا
لما ربنا بيوعد انا لصادقون لنهدينهم سبلنا. هفتح لك الف طريق وطريق يوصلك لي. وان الله المحسنين العزاء الاعظم. يا اللي خسرت الصحبة عشاني. يا اللي خسرتوا الدنيا عشاني. يا اللي عاديتم الناس والناس عددكم عشاني
يا اللي خسرته كتير من الملذات الحرام عشاني. انتم خسرتوا معية البشر وكسبتوا معية الله. انتم فزتوا بربنا. انتم الفائزين الحقيقيين في الدنيا دهيت ياه يا جماعة تعالوا نبدأ بقى ندخل كده في شرح الاية بعد ما خدنا نقطة الاية دي بتكلم مين والاية دي بتتكلم
عن ايه؟ اللي هي القاعدة العظمى في الوصول الى الله. والذين جاهدوا جاهدوا. جاهدوا دي يا جماعة. يعني اللفظ عجيب. يعني احنا يا جماعة في مكة مش في المدينة. يعني جاهدوا ده الجهاد ده حياة او موت. يعني كانه ربنا بيقول لك ان وصولك لربنا دي المفروض تبقى قضية حياة او موت. الجهاد ده ما فيش واحد وهو بيجاهد
قعد يفكر انا لبست ايه وانا كلت الاكل فيه التوابل بتاعته كويسة ولا لأ والماية ساقعة ولا سخنة اللي بيجاهد ده يا جماعة بيقاتل عشان ما يموتش بيقاتل عشان رقبته ما تطرش في لحظة ما ينفعش يغفل. ما ينفعش ينام ما ينفعش يرتاح. اهو ده اللي عايز يوصل لربنا في واقع صعب. زي الواقع
بتاع صورة العنكبوت زي الواقع اللي احنا عايشين فيه دلوقتي. زي الواقع الرهيب اللي احنا مهددين في دينا به الوقت ده. لازم يكون في قمة اليقظة حياة او موت وصولك لربنا مسألة حياة او موت. المعاني بتاعتها ايه
لان الوقت يا اخوانا احنا ما حدش قادر يقول ان جهاده يعني معناها القتال بالسيف وبزل الدم ما حدش يقدر يقول ان ده المعنى بس. الكل قاعد يدور هو ايه المعنى
الجهاد احد بعض المفسرين قالوا القول الاول اي من جاهد فيما يعلم رزقه الله علم ما لا يعلم معنى جميل اوي قالوا يعني انت انت ايه اللي انت تعرفي انه يرضي ربنا منك الوقتي؟ انت الوقتي لو هتموت عرفت ان ملك الموت نزل بعد نص ساعة. يقينا هتعمل
الحاجة اللي انت تعرف انها ترضي ربنا. مش هتقعد لسه تطلب علم وتشوف ايه اللي يرضي ربنا. ايه اللي انت تعرف انه يرضي ربنا الوقتي؟ اعمله. لو انت عملت اللي ربنا
دلوقتي ربنا هيديكي علم ان انت لا تعلميه. معنى خطير اوي قاله ابو سليمان الدراني. معنى جميل قوي يا جماعة. معنى بيفكرني لما عبدالله بن سلام قاعد مع الصحابة في المسجد النبوي وبيقولوا لو انا نعلم احب الاعمال الى الله لعملناه. وينزل جبريل من فوق سبع سماوات. ينزل ايات على سيدنا محمد. يقول
لسيدنا محمد يا ايها الذين امنوا لم تقولون ما لا تفعلون؟ كبر مقتا عند الله ان تقولوا ما لا تفعلون. حاجة عجيبة. عبدالله ابن سلام واللي معه اتزهلم. يا رب ده احنا بنقول احنا عايزين نعرف ايه احب حاجة لك. اوعم اوعوا دينكم يبقوا كلام. يبقى كلام. اوعوا دينكم يبقى احلام واماني
اوعوا دينكم يقف عند الشريط اللي انت بتسمعيه والدرس اللي انت بتحضره. ان اكبر مصيبة ان الملتزم يدخل الجامع يسمع درس. يبكي يقولوا له الف مبروك. انت كده بقيت ملتزم. انت كده مش بقيت ملتزم. انت كده صحيت من النوم. الالتزام ده لسه انت هتنطلق وتطبق. ان الدين يبقى دموع. ان الدين يبقى احلام. ان
الدين يبقى اماني. ان الدين يبقى دروس بنسمعها. ان الدين يبقى اماني بنحلم بها في الدين. الدين عمل. وتبقى مصيبة. لو اتفرغت شحنة الملتزمين في مشاعر ودموع وما تفرغتش في العمل. يبقى يا جماعة لازم نسمع ولازم نطبق ده المعنى الاولاني. المعنى التاني قاله
ان ان جاهدوا هنا اي جاهدوا في طلب العلم. ان لازم نطلب علم. لازم تتعلمي دينك. لازم تتعلم دينك. المعنى التالت جاهدوا طلب الوصول الى الله. اوصل لك ازاي يا رب زي الطواف كده؟ اوصل لك ازاي؟ افتح لي باب اوصل لك منه. المعنى الرابع جاهدوا في طلب رضا الله
اعظم حلم اني يبقى كل منى حياتك ازاي ارضيك. انا عايش عشان ارضيك. انا صاحية من النوم كل يوم اول سؤال باسأله لنفسي ارضي الوقت ازاي؟ الدرس خلص ارضي ربنا بعد الدرس ازاي؟ صحتي بالليل ارض ربنا لما صحيت ازاي؟ دخلت في اي مكان ارضي ربنا في المكان
ازاي ؟ حلم رضا الله هو سر السعادة في الحياة. وسر النشاط والحيوية. والانطلاق ان الانسان يبقى كل تفكيره ارضيك ازاي يا رب؟ المعنى خامس جاهدوا في العبادة. جاهدوا في الخشوع في الصلاة وفي اصلاح احوالهم واورادهم. المعنى السادس الجهاد الاعظم وهو
ومجاهدة النفس. جاهدوا الانا اللي جواهم. جاهدوا المشاكل النفسية اللي عندهم جادوا بالعقب والغرور وحب الظهور وحب السيطرة وحب المركز المعنى السابع بعد كل المعاني ديت يعني ان يا جماعة
الدين مش سهل. الوصول لربنا مش بالساهل. ما حدش بياكلها بالساهل في الدين زي في الدنيا يا اخوانا. يا ايها الانسان انك كادح. لازم نوطن نفسنا ان احنا نتعب عشان
ربنا وان ما فيش حد اتربى ولا حد هيبقى داعية. ولا حد هيوصل لربنا وللمقامات العليا وللخشوع في الصلاة ولقيام الليل. الا اللي هيتعبوا وطنوا ان انتم هتتعبوا معاني كتير اوي. انا باجمعها بيني وبين نفسي في كلمة واحدة بس. التربية ان جاهدوا هنا يعني جاهدوا في التربية. يعني جاهدوا انهم يتربوا
بيعمل التربية دي جهاد. التربية للملتزمين والملتزمات زهدوا فيها. ملتزمين كتير اوي وملتزمات كتير اوي وناس بتحب ربنا كتير اوي. قاعدين الوقتي على النت يا جماعة مش شاغلين نفسهم بقضية الجهاد. مش عايزين الدين اللي فيه تعب. مش عايزين الدين اللي هييجي على طموحاتنا الدنيوية. مش عايزين الدين اللي هيغير لنا ترتيب حياتنا. مش عايزين الدين اللي فيه
مش عايزين الدين اللي هيغير لي مصالح دنيتي او هيخليني عايش مهدد في دنيتي. احنا عايزين الدين اللي يبقى ملمح من ضمن الملامح في الحياة. انما الدين اللي يبقى هو الاول والاخر في حياتي لأ. تخيلوا كده في اللفظ العجيب ده جاهدوا ان التربية جهاد. ان انت
ربي ان انت تطلب بناء نفسك. ان انت تطلبي الثبات في هذا الزمن الرهيب. عشان كده في قول في الاية والذين جاهدوا في الهجرة لان العنكبوت نازلة قبل الهجرة على احد الاقوال والذين جاهدوا في الهجرة لنهدينهم الى سبل الثبات حتى الممات. هنسبتهم حتى يموتوا. يبقى
تربية والثبات على الدعوة والعبادة وبناء النفس في هذا الواقع الرهيب ده جهاد يا جماعة. ده مسألة حياء وموت ان احنا نوصل لربنا. ان احنا نتبنى ان احنا نرتبط بالقرآن دي مسألة حياة او موت. والذين جاهدوا فينا لنهدينهم سبلنا جاهدوا دي مش مرحلة. اوعوا
تفتكروا ان الجهاد ودي مرحلة في بداية الالتزام. ان انت تجاهدي. الجهادوا دي رحلة عمر. دي نقطة خطيرة جدا. نقطة خطيرة في وقت من الاوقات خلت الواحد يسيب كثير من
دروس بل يسيب الدروس ويسيب الدنيا. هو ايه ده! هو الواحد يعني زمان عايز اوصل لك يا رب. طب الواحد استعمل في الدعوة. خلاص! اكيد انا بقيت اه اه بقى
الاخ اللي شغال في الدعوة رتبة باشا وظيفته انه يقول ده حلال وده حرام واعمل وما تعملش وجاهدي وما تجاهديش. وهو قاعد بيانتخ في حياته ازاي يا جماعة؟ والذين جهاد ودي وظيفة عمر. وظيفة عمر ان لنهدينهم لو اردت ان ربنا يفتح عليك بهدايات طول حياتك. لازم تفضل
اتجاه الطول حياتك. لازم تفضلي طول عمرك بمشاعر بداية الالتزام. لازم طول حياتك تفضل زي اول ما التزمت مجاهد من اجل ان تصل الى الله فين المعاني دي؟ مين اللي لسه بيجاهد عشان يخشع في الصلاة؟ مين اللي لسة بتجاهد وبتبكي لما ورد قيام الليل بيروح عليها؟ مين اللي لسة بيجاهد وبيسأل ما عدتش باسمع السؤال دا
نهائي ازاي احس بالقرآن؟ ازاي ابكي وانا باسمع القرآن؟ مين اللي لسه بيجاهد ويسمع دروس ويسمع سيديهات؟ ايمانية دينية مين اللي بيجاهد في تدبر يا جماعة مين اللي بيروح المقابر ويبكي عشان ربنا يفتح على قلبه ويحس بالدار الاخرة مين اللي بيجاهد عشان دينه مين اللي مشغول بقضية
وتربيته ووصوله الى الله سبحانه وتعالى. والذين جاهدوا فينا اللي ما بيجاهدش ده انسان ميت اتنين طلبة اتقابلوا مع بعض في واحد بيقول للتاني اتنين شباب يعني بيقول له انا في كلية صعبة اوي انا طافح الدم بنبدأ المحاضرات
الساعة تمانية وباقعد راكب المواصلات من الساعة سبعة. واولادي لازم اصحى من الساعة ستة. ومحاضرات للمغرب وبارجع ازاكر واخد دروس. انا طافح الدم. التاني قال له يا عم انت ايه اللي عامل في نفسك كده! ده انا باشا! ده انا باصحى الضهر او العصر كمان! واصحى اتغدى واكل وانزل بعد كده اروح الجيم واتفسح! يا عم ايه اللي انت شاغل نفسك فيه
يا اخوانا الاولاني تعبان. بس تعب الاحياء. والتاني مرتاح بس راحة الاموات. اللي ما بيجاهدش الانسان ميت. اللي مش مشغول بترقية دينه ده مش بني ادم اصلا ده انسان ميت ده انسان متوقف وما فيش في طريق ربنا وقوف يا طالع يا نازل. اللي ما بيجاهدش عشان يطلع انسان دينه في الناس
زل والعياذ بالله انسان عمره قعد يتسحب منه وهو مش داري. المجاهدة يا اخوانا المجاهدة ديت ثمارها مهولة. والذين جاهدوا ان انت تجاهدي انك تختاري الطريق الصعب. انك تختاري انك تزحفي لربنا. انك تختار انك تمشي في الطريق اللي كله فتن وكله حرايق. وكله تحزيرات
من الناس الغفلة انتم ايه اللي مصبركم على الصعوبة دي ؟ ان انتم تختاروا ان انتم تكملوا في الطريق والكل بيهرب منه وبيجري منه. فتوحات مهولة التطور في القرآن كده. اقول يا رب انت عايزني نجاهد في ايه يا رب؟ نجاهد في التدبر؟ طب اللي تدبر يا رب عملت له ايه؟ نجاهد في المقابر؟ طب يا رب اللي راح المقابر في
ما هو بالتأكيد ربنا في القرآن قال لنا كل حاجة. المقابر فرقت في حياته ايه ؟ يا رب انت عايزنا ننزل جولات وتكلم الشباب في الشوارع والقهاوي والنوادي. طب يا رب اللي نزل
يا ولاد في القرآن انت اديته ايه ؟ طب يا رب انت عايزنا نغتنم مواسم العبادة ورمضان وعشر زي الحجة. يا رب اللي استسمر رمضان وعشر زي الحجة في القرآن
طاعته قد ايه ؟ يا اخوانا نعم اجر المجاهدين. الاية اللي بتزلزل قلب قول الله نرفع درجات بعد مجاهدة سيدنا ابراهيم في سورة الانعام وهو ما بينامش. ما بياكلش. قاعد يبص من الكوكب. للقمر. للشمس. وبعد كده ينزل قومه. ويفضل يجاهد عشان يوصل له
المعاني المهولة اللي وصل اليها. ربنا قال بعدها نرفع درجات درجات نكرة للتعظيم. يعني ربنا لما بيرفع بيرفع عارفين الكلمة اللي كنا من امهاتنا ربنا يرحم من مات من امهاتنا ويعين الباقي على بر امهاته واباؤه. لما كانت الام تقول لابنها يا ابني ربنا يرفعك
وهتستعجب الناس فيها. وتستعجب الخلائق فيها. اهي دي نرفع درجات لما ربنا بيرفع الكل بيتعجب. ربنا سبحانه وتعالى بسبب مجاهدة بيرفع ربنا بعد مجاهدة ابراهيم قال المجاهدة بترفع قد ايه وبترفع درجات عند ربنا قد ايه اللي بيجاهد في التدبر بتديله ايه
يا جماعة لما بصيت في سورة الحج وربنا بيقول يا ايها الناس ان كنتم في ريب ريب يعني شك. ناس شكة. ناس ناس مش مصدقة. بتقرا القرآن ومش مصدقين. بيسمعك دروس عن الاخرة وقاعد الشيخ قاعد يتكلم والشاب قاعد
لسان الضهر وعلى الحيطة في المسجد وقعد يقول هو الكلام ده ايه ؟ هو بجد الكلام ده ولا مش بجد؟ يا عم ايه اللي انتم قاعدين تقولوه وعزاب قبر يا عم انا مش مصدق الكلام ده! ربنا
بيقول ان كنتم في ريب من البعس تعالوا تدبروا في الخلق فانا خلقناكم من تراب ثم من نطفة ثم من علقة تعالوا بصم تعالوا اتفرجوا في الارحام والاجنة وترى الارض هامدة فاذا انزلنا عليها الماء اهتزت وربت. تعالوا تدبروا في النبات. بعد التدبر ربنا قال ايه؟ ذلك بان الله هو الحق
ان تفيد اليقين وانه يحيي الموتى وانه على كل شيء قدير. وان الساعة اتية لا ريب فيها. وان الله يبعث من في القبور ان ان ان بعد التدبر في الخلق قبل التدبر في ريب شاكك. بعد التدبر يقين راسخ. يبقى اللي بيتدبر اللي بيجاهد في التدبر ده بيوصل
اليقين زي سورة النبأ الذي هم فيه مختلفون. ناس شاكة عما يتساءلون ناس مش فاهمة. لما الم نجعل الارض مهادا والجبال ده لما تجيب مجاهدة في التدبر بعدها ربنا قال ان يوم الفصل كان ميقاتا. ان جهنم كانت مرصادا. ان للمتقين مفازا. يبقى اللي هيجاهد في
هيوصل لليقين. طب اللي هيجاهد في المقابر يا رب؟ لما ربنا قال الهاكم التكاثر. قبلها ربنا في القارعة كان بيقول كالعهن المنفوش. فيه ناس يا جماعة عاملة عاملة زي غصن الشجرة غصن الشجرة المنخور العين من ضمن الاقوال
الشجرة المنخور من جوة سليم من برة بس من جوة منخور منزر على الفاضي. فيه ناس منفوشة منزر على الفاضي. ناس عايشة حياتها تافهة. اهتماماتها تافهة اهدافها تافهة. طب لما ربنا قال آآ جت سورة المقابر بقى قال الهاكم التكاثر حتى زرتم المقابر. يبقى المقابر جابت اليقظة في حياتنا
مقابر حولت الشاب التافه والبنت اللي ما فيش اي اهتمام في حياتها غير المانيكير والباديكير الا انها بقت انسانة صاحبة رسالة وصاحبة قضية في الحياة طب الجولات يا رب اللي هيشتغل في الجولات وفي الدعوة الى الله كنتم خير امة اخرجت للناس
تأمرون بالمعروف وتنهون عن المنكر وتؤمنون بالله. الايمان جه بعد الدعوة والامر بالمعروف ليه؟ لان هي اللي بتجيب الايمان. يبقى اللي هيجاهد في الدعوة ان الله يصل لليقين والايمان. طب يا رب اللي هيجاهد في المواسم. رمضان جاي اهو بعد شهرين. وعشر زي الحجة بعده يا رب. اللي هيجاهد في المواسم. هيحصل له ايه؟ لما
ربنا قال على شهر رمضان الذي انزل فيه القرآن. الاية اللي بعدها ربنا قال ايه؟ واذا سألك عبادي عني فاني قريب اجيبوا دعوة الداعي. اية الصلة الخاصة بين العبد وبين الله. يبقى رمضان اللي استثمره وصل للصلة الخاصة مع الله. ارتقى في علاقته بربنا
طب عشر ذي الحجة ربنا لما اتكلم عنها في سورة الحج قال ايه؟ لتذكروا اسم وتذكروا اسم الله في ايام معلومات على ما رزقهم على مر ويذكروا اسم الله في ايام معلومات على ما رزقهم من بهيمة الانعام. فكلوا منها. يبقى ربنا بيتكلم الايام المعلومات اللي هي عشر زي الحجة
فربنا بيتكلم على ناس هيزكروا ربنا في عشر ذي الحجة. فبعدها ربنا قال فكلوا كلوا الخطاب مباشر. المفسرين وقفوا قدامها قالوا هو ايه اللي حصل عشان الاية تبقى خطاب مباشر. يا جماعة عشر ذي الحجة اللي استثمرها وذكر ربنا فيها. بقى اهل للخلوة مع الله. بقى اهل للمناجاة مع الله
بقى اهل للخطاب المباشر والخصوصية عند الله. من سائر الخلق الاخوة اللي هيجاهد في الاخوة. وهتستحمل اختها وهيستحمل اخوه لما لما الخضر وموسى قعدوا يتكلموا ويتفقوا وهل اتبعك على ان وانك لن تستطع لما اتفقم مع بعض ربنا قال فانطلقا
يبقى المجاهدة في الاخوة بتجيب الانطلاق. المجاهدة في التدبر والمقابر والجولات. المجاهدة في القرآن وصلت لايه؟ بايدي سفرة كرام بررة. المجاهدة هتوصلك انك تبقى زي الملايكة. ماشي على الارض وانت عامل زي السفرة الكرام البررة. اللي في السماوات العلى. يبقى نعمة
ما اجر المجاهدين؟ باتعجب لما الاقي اخ ما بيصليش الفجر بقى له شهر. اخ ما صلاش قيام ليل بقاله شهر. يا اخوانا ده مصيبة. النبي بيقول ولا تجعل مصيبة في ديننا. لو واحد قعد لمراته في البيت تلات شهور ما بيشتغلش هيتكسف من نفسه. هيتكسف هيبقى مش عارف يقول لك الارض تتشق وتبلعني. يعني
احنا الشغل مع المخلوق ما نقدرش نصبر عنه. طب الشغل مع الله. ازاي واحد ما بيستعملش في الدعوة ومش حاسس ان هو في مصيبة. لما الواحد بيشوف المسلمين بيحتفلوا بالمولد النبوي مسلا. او مسلا بالهجرة الهجرة. انتم بتحتفلوا انتم جاي لكم عين تحتفلوا بالهجرة! انتم عارفين يعني تحس بايه
والمسلمين بيحتفلوا بالهجرة زي ابن آآ ابن فاشل واترفد وسقط واتطرد من التعليم خالص. وابوه كان الاول على الكلية مسلا في الجامعة في كل سنة في معاد تعيين ابوه في الجامعة احتفال ان ابويا اتعين في الجامعة. انت بتتباهى بايه؟ انت بك. يا عم انت سقطت واترفدت
وطردوك وقالوا لك ما انتاش نافع في تعليم اصلا. يا عم رح شف نفسك الاول. ده انت احتفالك بابوك ده عار عليك. بتحتفل بنجاح ابوك ازاي وانت في الفشل والذين جاهدوا فينا لنهدينهم سبلنا. نعم اجر المجاهدين. كفاية حب ربنا. اه. اه والباب مقفول والباب مقفول
والعبد عايز يوصل لربنا ومش عارف يوصل ازاي. حاولت مع القرآن ولسه مش حاسة. حاول مع الزكر ولسه مش لائق. حاول يعبد ربنا في رمضان ومش قادر قلبه يلقط معك. بيحاول يتبنى ومش عارف يطلب علم لسه. اه لو تعرف وانت واقف متجاهد على الباب والباب لسه مقفول. لو
وشفت فرح ربنا بك من فوق سبع سماوات. لو شفت اللي ربنا بيرتبه لك من الفتوحات. عشان مجاهدتك في سبيله. قلبك هيدوب. قلبك هيدوب من الايات اللي بتزلزل قلبي يا جماعة. في اول سورة طه. سيدنا موسى عليه الصلاة والسلام. اذ رأى نارا وهو تايه وبيموت من الجوع ومن
في صحراء سيناء از رأى نارا فقال لاهلهم كثوا اني انست نارا لعلي اتيكم منها بقبس او اجد على النار فيه مفسرين زي مجاهد والزمخشري وفيه مفسرين قالوا او اجد على النار هدى. الاقي حد يوصلني لربنا. الاقي حد يهديني لربنا
الاية اللي بعدها يا جماعة فلما اتاها نودي يا موسى بينه وبين النبوة خطوة وبيقول انا عايز حد يوصلني لربنا. الاية اللي بعدها وانا تارتك يعني المجاهدة كانت سبب ان ربنا يكلمه. المجادل طبعا بفتح ربنا لا يوجد اسباب. يعني ده له عطاءات خاصة من الله ولا حرج في فضل الله
سبحانه وتعالى انما اقصد ان ربنا جاب ده بعد ايه ؟ وانا اخترتك بعد او اجد على النار هنا. المجاهدة من اسباب اصطفاء الله للعبد. من اسباب اختيار الله سبحانه وتعالى للعبد. عشان كده الواحد بيعجب من مجاهدة الانبياء حتى بعد ما بقوا انبياء. لما ربنا يقول طه والمفسرين يقولوا ده ديت من معانيها
الارض بقدميك يا محمد. النبي ماسك حبل وقاعد ده فيما روي. وقاعد يصلي طول الليل رجليه ورمت. فما حدش قادر يقف على رجليه. بقى يشيل رجله ويريحها ويقف على التانية وبعد كده يبادل بين رجليه. فربنا بيقول له طاء الارض. طاء الارض يعني سيدنا محمد جاهد في العبادة للدرجة دي. امال احنا نعمل ايه يا جماعة
النبي وهو فوق الستين كانت رجليه بتتفطر من قيام الليل. امال احنا نعمل ايه يا جماعة؟ لما افتكر سيدنا ابراهيم ومجاهدته وقال اني مهاجر الى ربي. انا خلاص انا هاقطع الجنسية بتاعتي. انا ما عادش لي وطن ولا قوم. انا انا هافضل الف من بلد لبلدي ادور على
ولا ده اعرف اعبد فيها ربنا. واعرف انشر فيها دعوة ربنا. منزر سيدنا ابراهيم وهو بيجاهد في بناء الكعبة. منظر سيدنا ابراهيم وهو جايب اربع طيور وبيقطعهم ميت حتة وطالع على سبعين تمانين جبل يحط الحتت عشان يشوف اية واحدة. اية وانت قدامك مليون منظر طبيعي على النت. ما انتاش عارف تبص
ولا انت عايز تتدبر في خلق الله. عشان يشوف اية واحدة بس. مجاهدة سيدنا داود. وهو يا جبال اوبي معه. اوبك الابل ازا صارت من الفجر الى الغروب قاعد يجاهد في زكر ربنا من الفجر للمغرب. واحنا مش قادرين نجاهد في الساعة اللي بعد الفجر في جلسة الضحى
منظر سيدنا سليمان وميت. فضل سنة ميت وسند على العصاية والجن قاعدين يبنوا في المسجد الاقصى. مش عارفين ان هو مات. يعني معناه ان هو كان بيقعد مسافات طويلة بينام على العصاية والا كان خدوا بالهم ان هو واقف بقى له مدة كده ليه؟ ما هو مش ممكن انسان يعمل كده ولا حد يسيب انسان يعمل كده الا لو
هم متعودين من سيدنا سليمان على هذا المجاهدة يا اخوانا. كنت باقرأ في التفسير من ايام لقيت بعض المفسرين بيقولوا ان سيدنا صالح ارسل الى ثلاثة اقوام الى سمود والى اصحاب الايكة والى اصحاب الرس. ده قول من الاقوال. يعني واحد يشيل تلات دعوات واحد يشيل تلات
بلا الدعوة الى الله. لما بقرأ وربنا بيتكلم عن سيدنا يحيى وربنا بيقول وحصورا وحصورا عمل حصار على نفسه في مجاهدة النفس. ضرب سار على نفسه في مجاهدة النفس لما بشوف سيدنا لوط كنت لسة سبحان الله العظيم بتكلم مع زوجتي من يومين يعني في قول الله الا عجوزا في
فبتقول لي يعني ايه عجوزا في الغبرين؟ قلت لها يعني ست عجوزة. ولية عجوزة وفي الغابرين يعني اللي بيسموها بقى خلاص بقت كركوبة بقى في العجز في الغابرين دي كلمة الغابرين يعني معناها كبرت لحد ما طعنت في السن. يعني ست عجوزة كركوبة. الله! طب هو سيدنا لوط متجوز وست عجوزة ليه؟ واحد
داخل يدعو في قرية وهو عايز عايز اهل القرية يستحملوا الدعوة. فراح اتجوز واحدة آآ اي واحدة ينفع ان هي يعني تتجوز يعني واحد غريب عن البلد اتجوز ست كبيرة. فعامة خلف منها بقى في اخر عمرها وعم بناته كبروا وبقوا شابات. كانت هي بقت ست كبيرة طاعنة
في السن ومع زلك صابر عليها وصابر لتمن الدعوة. تمن الدعوة مجاهدة في الدعوة. مجاهدة في العبادة. مجاهدة في اصلاح النفس. مجاهدة يا اخواننا. نعمة فاجر المجاهدين. نعم اجر الناس اللي بتجاهد عشان ربنا. والذين جاهدوا فينا. فينا كلمة فينا
يعني في ذات يعني عشانك يا رب. يعني مين اللي يستاهل؟ لما الواحد بيشوف مجاهدة اهل الباطل عشان الباطل. قلبه بيتفتت. لما بكر هو في القرآن كده كنت بقرأ من ايام
في تفسير قول الله وكان الكافر على ربه ظهيرا. انتم عارفين ناس مستعدة تعمل مظاهرات وتعمل تمرد. تمرد على مين؟ على حاكم الكون. على ربنا خلقهم. الكفار يا جماعة الناس الضلال العلمانيين عاملين مظاهرات في برامج التوك شو بيتمردوا فيها على اللي خلقهم. زي
يعني يعني حتى من ضمن المعاني قال لك ايه واتخذتموه وراءكم ظهريا. يعني واحد رمى حاجة وراء ضهره والعياذ بالله. واحد مش عايز يفكر في الدين اصلا. بيرمي الدين ورا
والعياذ بالله. شف اهل الباطل عملوا ايه عشان الالهة بتاعتهم. شوفي اهل الباطل عملوا ايه عشان العقيدة بتاعتهم. الناس دي قتلت يا جماعة. ولا كفروا يقاتلون الذين كفروا يقاتلون في سبيل الطاغوت. يقاتلون مضارع مستمر بيبزلوا دمهم. عشان العقيدة بتاعتهم
آآ الناس دي شغالة في الدعوة ليل نهار اولئك يدعون الى النار. الناس دي شغالة في الدعوة يا جماعة. الناس دي عندها شريعة وعندها احكام متمسكة قالوا يا شعيب اصلاتك تامرك ان نترك ما يعبد اباؤنا او ان نفعل في اموالنا ما نشاء. يعني ايه او ان نفعل في اموالنا ما نشاء؟ الناس دي عندها قواعد
عندها قوانين اهل جاهلية وعندهم شريعة بيتحاكموا اليها. الناس دي يا جماعة تعبت عشان الباطل. في سورة ياسين ربنا بيقول واتخذوا من دون الله الهة لعلهم ينصرون. لا يستطيعون نصرهم وهم لهم جند محضرون. يعني اهل الباطل جند عندهم
مع الالهة بتاعتهم. عندهم جندية مع العقيدة بتاعتهم. هل اتاك حديث الجنود؟ عندهم جندي. مين فينا عنده الجندية دي؟ مين فينا عنده المجاهدة دي ربنا يقول يقول اهلكت مالا نبدا. يعني بيصرفوا رزم على رزم عشان يحاربوا الدين. واحدة منهم قلعت السلسلة الدهب بتاعتها وصرفتها على حرب الدين
في جيدها حبل من مسد. انهم يكيدون كيدا. بل مكر الليل والنهار. الناس دي ما بتنامش يا جماعة. الناس دي لا تنام. الناس دي اصبر وبتسبت وانطلق ان امشوا واصبروا على الهتكم. ان امشوا واصبروا. اصبروا واستعملم واتعبم
الناس دي بتتعب وبتستحمل الناس دي عندها مفاصلة لنخرجنكم من ارضنا او لتعودن في ملتنا. الناس دي بتفصل وبتاخد قرارات وعندها مفاصلة ومش مستعد ومش مستعدة تتعايش مع عقيدة غير
العقيدة بتاعتها الناس دي بتتعب وبتبزل احنا ما بنتعبش عشان دينا ليه؟ مين اللي يستاهل؟ مين اللي يستاهل التعب والزين جاهدوا فينا عجبت من جلد المنافق وعجز الثقة. اما بشوف العلمانيين اقل علماني عامل جريدة. عاملة جمعية تنشر
من هي منها عامل مكتبة ينشر العلمانية ويفرق اجيال علمانية منها. عامل برنامج توك شو ؟ عامل عامل صحيفة. وابص للتيار الاسلامي. فين يا اخوانا فين مجاهدة الملتزمين عشان الدين بتاعهم والذين جاهدوا فينا فينا مين اللي يستاهل؟ مين اللي يستاهل عمرك؟ مين اللي يستاهل حياتك؟ كل
ابواب ابواب مزيفة ابواب ما بتوصلش لحاجة. وهم ما فيش غير باب واحد. هو اللي بيوصل للحقيقة باب ربنا. سبحانه وتعالى هو ده اللي يستاهل عمرك. هو ده اللي يستاهل تعبك. لنهدينهم سبلنا. يعني ايه لنهدينهم؟ هداية التوفيق. يعني ايه هداية التوفيق؟ يعني يا جماعة انا انت لو وقفت اي واحد في الشارع اي
ده بايز ، هو انا ممكن اوصل لربنا ازاي ؟ هيقول لك بص بقى انت توصل لربنا بالقرآن وبالعبادة برضو ، والصلاة برضه حلوة وجميلة. ولو رحت عملت عمرة هتفرق معك اوي وخد
بقى رمضان لو انت صليت فيه وصمت وعملت كل حاجة. الله! طب ما هي دي طرق الوصول الى الله. امال ايه لنهدينهم بهداية التوفيق؟ ان ربنا يوفقك ان ربنا يوفقك لنهدينهم سبلنا. السبل بالجمع ليه؟ الطرق اللي بتوصل لربنا كتير. عشان ربنا يقول لنا ما حدش له حجة. ما حدش ييجي يقول
انا ما عرفتش اوصل لربنا. لو كان ربنا ما بيرضيهوش غير حاجة معينة كان فيه ناس كتير اوي ما عرفتش توصل لربنا. عشان كده يا جماعة كلمة سبلنا دي كلمة خطيرة اوي
كلمة ضربت كل انواع الخلق. ازاي ؟ ربنا بيقول سبحانه وتعالى في اية خطيرة جدا. ثم اورثنا الكتاب الذين اصطفينا من عبادنا فمنهم ايه؟ الناس تلت انواع فمنهم ظالم لنفسه واحد ضايع بعيد عن الدين ومنهم مقتصد يعني نص نص ومنهم سابق بالخيرات باذن الله
منطلق اهو سبلنا ديت جابت التلات انواع الزالم لنفسه ها اللي جه رمضان ومش ما رضاش يعبد ربنا فيه ولا صام ربنا قال له طب خد بقى عشر زي الحجة
عشان تتوب لي. طب ما ارضيش بعشر زي الحجة. طب خد بقى عاشورا ومحرم. طب ما ارضاش. طب ما فيش المواسم مش هتخلص. من خير لخير عشان ما يبقاش حد له حجة
ها طيب التاني بقى اللي هو المقتصد اللي هو عايز حاجة على القد يعني. انا برضو ورايا دنيا ورايا معاش ومش عايز اضحي عشان الدين. لو ربنا يرضيه حاجات كتير اوي ، لو كان ربنا ما يرضيهوش غير الصدقة كان الفقير ما عرفش يرضي ربنا. لو كان ربنا ما يرضيهوش غير الجهاد كان الضعيف ما عرفش يرضي ربنا. لو كان ربنا ما يرضيهوش غير
صيام كان المريض ما عرفش يرضي ربنا. لو كان ربنا ما يرضيهوش غير القيام كان اللي شغال طول النهار ما عرفش يرضي ربنا. يبقى سبلنا عشان اللي عايز حاجة واحدة يعملها يرضي بها ربنا
ربنا يلاقي. طب وصاب منهم سابق بالخيرات بقى ؟ اه. اللي شهيته مفتوحة للدين. ها انا عايز ارضي ربنا. اعمل ايه ؟ اقعد جلسة الضحى. قعد ها لسة عندي قم الليل قمت لسه عندي طاقة. صم اتنين وخميس. لسة عندي طاقة. اقرا ورد قرآن. لسة عندي طاقة. احضر دروس ايمانية. لسة عندي طاقة. اشتغل في
الدعوة الى الله لسه عندي طاقة. اعمل صنائع معروف واوصل لاسر فقيرة. لسة عندي طاقة. يبقى يبقى الكل يا جماعة كلمة سبلنا دي كلمة واسعة وكلمة كبيرة وكلمة ربنا فتح بها الابواب للجميع
لنهدينهم سبلنا. يعني بالتعبير العملي بتاعنا يا جماعة او يعني بالتعبير اللي احنا عايزين نطبق فيه اللي احنا بنسميها سنة اولى التزام سنة اولى التزام الابواب الموصلة الله هي فكرة سنة اولى التزام؟ البرنامج التربوي اللي احنا بنحاول نعمله اللي المعهد القرآني كله ما هو الا تطبيق لجزء منه. يعني انا
كل اللي بيدوا معي من الفريق التربوي في المعهد القرآني الدعوي. كنت لسة باقول لهم من يومين. باقول لهم احنا كلنا بنحاول نوصل في سنين المعهد القرآني. ربع اولى التزام. سنة اولى التزام ديت الطرق الموصلة الى الله. التدبر. المقابر. القرآن والارتباط الحقيقي بالقرآن. مواسم العبادة. العمر
الصنائع المعروف الارتباط العلم وطلب العلم. يبقى الحاجات الجولات والدعوة الى الله. يبقى ديت اسمها ايه؟ اسمها الطرق الموصلة الى الله. لنهدينهم سبلنا وان الله لمع المحسنين معية ربنا مزكورة في القرآن. الا هو معهم في سورة المجادلة. يعني ما اي حد ربنا معه. قال لك فيه فرق كبير قوي بين المعيتين. بين معية العلم والاحاطة
اللي هي المعية العامة وبين معية النصرة والحفظ والحماية والفتح والمدد وغير معية الولاية هي دي معية الولاية والحفز والمدد هنا. وان الله لمع المحسنين. يعني ايه المحسنين؟ اي المنشغلين بالحسنات. اي المنشغلين في تحصيل الحسنات. المنشغلين بالاعمال الصالحة. اللي
حياته كلها انشغال ازاي يحسن في طاعة ربنا. وازاي يملى حياته بالحسنات. قضية كبيرة اوي يا جماعة. قضية اخر اية في سورة العنكبوت اخر اية واحنا بنختم السلسلة يعني اللي انا شايف انها خطيرة. واللي انا شايف ان كل ملتزم
الالتزام وهو بيخطب رجليه كده وكله ملتزم وهي بتخطب رجليها في طريق الدين. لازم يدرسوا سورة العنكبوت. لازم يتضلعوا من فهم العنكبوت والارتباط بسورة عنكبوت الصورة اللي احنا عشنا معها بقى لنا شهور. فضل ومنة الله سبحانه وتعالى من اول ما بدأنا آآ سنة تانية في المعهد القرآني الدعوي
واحنا بندرس المادة ديت في مادة الليالي القرآنية لسنة اولى وسنة تانية دفعة اولى وتانية. واحنا بنتكلم عن موسوعة مشاكل الملتزمين والملتزمات. قد ايه الوقت واحد وهو طالب كان بيضيع منه شهور وسنين عشان مشاكل مش عارف يحلها. اعمل ايه مع والدتي؟ طب الوقتي والدتي بتقول لي ما احضرش دروس. دي مشاكلي انا
المشاكل اللي انا كلمتكم عنها في سورة العنكبوت يا جماعة. مشاكل سورة العنكبوت ده الواحد اكتشف بعد سنين. ان ربنا حللها لنا في القرآن. وان كان توهة وتوت كسير من الملتزمين. لان احنا مش مرتبطين بالقرآن. موسوعة خطوة اولى التزام. موسوعة مشاكل الملتزمين والملتزمات. الواحد كان يقول طب
قلت مش عايزني احضر دروس. طب احضر ولا ما حضرتش؟ طب والدتي ممكن مسلا تبقى مش عايزاني مسلا اصاحب فلان وفلان ده مهم جدا لي في ديني. او مش عايزيني اروح للشيخ مسلا اللي انا
على ايديه. طب هاعمل ولا ما اعملش؟ طب اجمع بين الدراسة والدين ازاي؟ طب اجمع ما بين حفز القرآن والدعوة ازاي؟ طب اتعلم الدعوة ازاي؟ طب طب الواقع مليان فتن ومليان ضغوط وتشويه اعلامي. طب الناس دي مين الصح ومين الغلط؟ مشاكل وفتن وشبهات وضغوط نفسية جبارة
طب اصحابي اللي ممكن واقفين عايزين يرجعوك باي طريقة بعد ما التزمت عايزين يرجعوك بالسخرية ماشي. يرجعوك بالاغراءات ماشي. يرجعوك بالضغط النفسي عليك ماشي يرجعوك بانهم يرعبوك من الطريق ماشي. طب اعمل ايه ؟ ضغوط رهيبة وتهديدات. واللي هيمشي في الطريق ده يحصل له مشاكل. واجي لحيتي تطلع شكلك بقى وحش
ده ليه؟ هو انت اللحية انت انت اللحية ديت بقت الشعر من الناحية دي في الوش اكتر من الشعر اللي في الناحية ديت قال لها انت انت مش عارف شكلك بقى يضحك كده
ضغوط على ضغوط على ضغوط. وتائهين ليه؟ وربنا مدينا الدليل. وربنا مدينا طوق النجاة. ربنا مدينا الطوق العظيم بتاع النجاة اللي هو سورة العنكبوت يا اخوانا موسوعة مشاكل الملتزمين والملتزمات. عشنا معها الشهور اللي فاتت. فضل وبنة الناس
وتعالى النهاردة كنا بنحاول نتضلع من انوار الاية الاخيرة الاية اللي انا سامع صوتها جاية من السما وربنا بيقول لنا اصبروا يبقى انا ههديكم انا يوفقكم. انا مش هسيبكم انا معكم. ما تتأسروش باللي طلعوا يجروا من الطريق وهربوا وسابوه. ما تتخافوش من الحرايق والفتن والعوائق اللي مالية الطريق
اقفلوا ودنكم عن اللي واقفين يصرخوا فيكم ويقولوا لكم ما تضيعوش شبابكم. ما تضيعوش متعة الدنيا. ما تمشوش في الطريق اللي كله تهديدات. اهل الباطل مش اهل الباطل بيتوحشوا على اللي ماشيين في الطريق ده. ما تمشوش في طريق انتم عارفين ان انتم ممكن تسيبوا متع الدنيا. سيبوا الطريق زي ما احنا سبناه. اوعوا تتأسوا
الناس اللي بتزحف لربنا في وسط الواقع الرهيب ده. وكمان عايزة توصل والابواب مقفولة. مش عارفة تعمل ايه. في وسط الواقع الرهيب ده. ييجي الصوت من السماء والذين جاهدوا فينا لنهدينهم سبلنا وان الله لمع المحسنين جاهدوا. المعركة العظمى فينا
المقصد الاعظم لنهدينهم سبلنا البشرى العظمى. وان الله لمع المحسنين العزاء الاعظم. اية عظيمة. اية كلها نور. اية يقول لك دي رحلة عمرك اوعي في يوم من الايام تسيبي المجاهدة. اوعى في يوم من الايام تسيب المجاهدة. اوعوا يا جماعة اوعوا يا جماعة تركنوا. اوعوا اوع تبقوا
لازم ابقى بس ماشية بقوة الدفع الزاتي بتاع فترة الالتزام الاولى. لازم لحد ما نموت يا جماعة كلنا انا وانتم وشيوخنا وطلبتنا واخوانا لازم تبقى قضية عمرنا حتى النهاية. ازاي نخشع في الصلاة؟ ازاي ايماننا يزيد؟ ازاي نحس بالقرآن؟ ازاي نوصل لربنا سبحانه وتعالى
الوصايا بتاعتي اول حاجة اتعب اتعبي. اتعبوا عشان ربنا يا جماعة. حافزوا على احلامكم. حافزوا على الطموحات اللي انتم حلمتم بها للدين. ولابناءك في الدعوة وان ربنا يستعملك في يوم من الايام اوعوا تخسروا الاحلام ديت. وسط الطريق الصعب ده. تشبثوا بالاحلام. اتعبوا ما حدش هيوصل لربنا
من غير ما يتعب من غير ما يضحي من غير ما يكافح هو ده الطريق. وهو ده كان مقصد اختيار صورة العنكبوت بالزات. اهدي احنا نوصل مفهوم ان بيوصل بالساهل. وان اللي عايزين يوصلوا بالساهل هم احرار. انما مش هنبقى احنا النموزج ده. اتعبوا صح يا جماعة. اتعبوا صح. لو انا الوقتي فتحت الشباك
فالهوا دخل قام مطير كل الورق اللي كان على المكتب فالورق طار في كل حتة فانا قاعد اجري يلم الورقة دي واجيب الورقة دي وانزل تحت الكرسي اجيب الورقة دي بعد ساعة اكتشفت انها لو
كنت جاهدت ان انا ادفع الشباك ضد الهوا واقفله كنت ريحت نفسي من المجهود ده. يبقى انا المفروض اتعب بس في الطريق الصح. اتعبوا مع القرآن اتعبوا مع التربية. اتعبوا مع الحاجات اللي هتوصلكم لربنا. اتعبوا وجاهدوا عشان توصلوا للصحبة الصالحة. خليكم جاهزين للحظة الفتح. اوعوا
واقفين على الباب وتيجي اللحزة اللي هيتفتح فيها الباب تزهقوا وتدوا ضهركم. تمشي وتيأسي وانت تيأس الباب يتفتح وانت ما انتاش قدامه بعد ما فضلت فترة واقف مستني ان هو يتفتح. خليكم جاهزين. لما النبي عليه الصلاة والسلام كلم الصحابة عن الجنة. عكاشة بن محصن بن محصن قال
يا رسول الله ادعوا الله ان يجعلني منهم اللي هو السبعين الف اللي بيدخلوا الجنة بلا حساب ولا عذاب. كان جاهز. الصحابي التاني قال وانا يا رسول الله قال له سبقك بها
سبقك بها عكاشة ابن محسن يبقى كعكاشة كان جاهز. عكاشة كان جاهز. اه كان جاهز للحظة الفتح. خليكم جاهزين. عشان فتحي ييجي لما فتح الهداية ييجي. لما فتح المعية يتنزل يبقى احنا جاهزين لفتح ربنا. كده احنا خلصنا بفضل ومنة الله سبحانه وتعالى سورة
كابوت كده بفضل الله سبحانه وتعالى خلاص احنا آآ يعني في عمل المزكرة آآ الكاملة بتاعتها آآ آآ ان شاء الله بازن الله الامتحان عليها هيبقى عادي زي الامتحان بتاع اخر السنة بتاع المعهد القرآني. يعني هتبقى مادة من ضمن المواد اللي عليها امتحانات بازن الله سبحانه وتعالى. آآ طريقة بقى مراجعتها ومراجعة
المعلومات اللي فيها والحياة مع المعلومات اللي فيها ان شاء الله بازن الله سبحانه وتعالى ناخدها كده ايه واحدة واحدة يا جماعة بازن الله آآ آآ واقول لكم على طريقتها بعد هزا
ما تنسوش بازن الله سبحانه وتعالى صفحة سرك في بير احنا عاملينها عشان البنات عشان جميع البنات والاخوات اللي موجودين على الفيس آآ اخوات المعهد القرآني شاركوا في صفحة سرك في بير ربنا يجزيهم كل خير ويبارك فيهم. وان شاء الله بازن الله تتطور الصفحة على ايديهم. وتنطلق بسرعة اكبر وبانجاز اكبر على ايديهم بازن الله سبحانه وتعالى
على اه اه قناة التليجرام اللي احنا عاملينها برضو المفروض ان احنا بازن الله سبحانه وتعالى كلنا لازم نحط ايدنا في ايد بعض يا جماعة عشان المشاريع دي كلها تكبر
وتبقى بيئة امل حقيقية لاي بنت جديدة او اي شاب جديد بازن الله هو ده الحلم اللي الواحد بيحلم به ان صفحة الفيس الرسمية على قناة اليوتيوب بازن الله على
صفحة التليجرام على خط الواتس اللي هو خط بين الناس. اللي بنستقبل عليه مشاكل الناس. فضل منة الله وبيرسل لهم ردود وان كانت الفترة دي ردود خاصة بس. وصفحة سرك في بير تبقى بيئة ايمان متكاملة ربنا يسددكم ربنا يبارك فيكم. الف مبروك ان بفضل ومنة الله تممنا مشروع. لما باتمم مشروع يا جماعة زي
دورة اصحاب الكهف. زي دورة صرخات الغافلين. زي سلسلة ختم التعارف. زي سلسلة الطريق الى القرآن. زي تفسير دورة تفسير سورة الحج. زي تفسير مريم زي الوقت بفضل ومنة الله دورة العنكبوت. باحس ان انا مسكت حتة من السما بايديا. اني عبدت ربنا بعبادة الاستمرار. ان احنا فضلنا مستمرين
لحد ما وصلنا لنهاية الطريق. يا رب ربنا يجعلنا من اهل قول الله تستقم كما امرت. اللهم ثبتنا على طاعتك حتى نلقاك. اللهم استعملنا ولا تستبدل اللهم استعملنا ولا تستبدل بنا. اللهم استعملنا ولا تستبدل بنا. اللهم استعملنا في طاعتك ليلا ونهارا سرا وجهارا
اللهم انفعنا بالقرآن العظيم وارفعنا بالقرآن العظيم. اللهم اجعل القرآن العظيم ربيع قلوبنا ونور صدورنا وجلاء احزاننا وذهاب همومنا يا رب. دبر لنا امرنا رتب لنا حياتنا يا رب. اللهم اقمنا على
رضيك منا. اللهم ان اهل الباطل يغلقون ابواب الدعوة امامنا. اللهم افتح لنا من ابواب الدعوة اليك ما ترضى به عنا. اللهم افتح لنا من ابواب الدعوة اليك ما ترضى به عنا. اللهم افتح لنا من ابواب الدعوة اليك ما ترضى به عنا. يا رب
بقيام الليل بين يديك. ارزقنا تلاوة القرآن اناء الليل واناء النهار. على الوجه الذي يرضيك عنا. اللهم امين. قيام الليل بسورة الكابوت يا جماعة عايزين نعيش الليلة بقى مع صورة العنكبوت ونعيش مع الاية اللي احنا عشنا معها والذين جاهدوا فينا ونتضلع من عطاءات القرآن سبحانك اللهم
اشهد ان لا اله الا انت استغفرك واتوب اليك. وجزاكم الله خيرا